કુરુક્ષેત્રની મહાન ભૂમી પર યોગ દિવસના તડામાર આયોજનો શરૂ થયા એ જોઈ દુર્યોધન ક્રોધિત હતો એમાં મેં તેને રામ નામ સાથે પ્રાણાયામ અને ભાંતિ ભાંતિના કપાલભાતિ કરવાની સલાહ આપી. પણ એથી તો એ વધુ ચીડાઈ ગયો. દરમ્યાનમાં યોગદિવસનો સર્ક્યુલર મળ્યો, એ સાથે જ ટ્વિટર અને ફેસબુક પર લોકોએ યોગ પદ્ધતિ અને આસનોને લાઈક્સ, શેર અને રીટ્વિટ કરવાનું શરૂ પણ કરી દીધું. એ પછી રાજમહેલમાં યોગ દિવસ જ છવાયેલો રહ્યો. #યોગાઈનહસ્તિનાપુર ટ્રેન્ડ કરાવાયું.